हिंदी सहित 40 भाषा में काम करेगा Bard, 'मैजिक एडिटर' AI टूल से फोटो कर सकेंगे एडिट
Google I/O 2023 Event Starts Tonight - टेक कंपनी गूगल का सबसे बड़ा इवेंट 'Google I/O 2023' भारतीय समयानुसार आज रात 10:30 बजे कैलिफोर्निया में शुरू होगा।
टेक कंपनी गूगल का सबसे बड़ा इवेंट 'Google I/O 2023' कैलिफोर्निया में बुधवार रात को हुआ। कंपनी के सीईओ सुंदर पिचाई ने कार्यक्रम की शुरुआत की। इस दौरान उन्होंने कहा, 'AI के लिए यह साल काफी व्यस्त रहा है और हम जनरेटिव AI के साथ अगला कदम बढ़ा रहे हैं।'
सुंदर पिचाई ने सबसे पहले जेमिनी (Gemini) AI टूल को लॉन्च किया। उन्होंने कहा, 'जेमिनी AI का एडवांस्ड फ्यूचर मॉडल होगा। इस AI टूल से वॉटरमार्किंग और मेटा-डेटा टेक्नोलॉजी अधिक कैपेवल होगी।
गूगल का पहला फोल्डेबल स्मार्टफोन पिक्सल फोल्ड लॉन्च 
गूगल ने अपना पहला फोल्डेबल फोन पिक्सल फोल्ड भी लॉन्च कर दिया है। कंपनी ने इस प्रीमियम स्मार्टफोन की शुरुआती कीमत 1,799 डॉलर (करीब ₹1.47 लाख) रखी है। गूगल पिक्सल फोल्ड में 7.6 इंच की मेन डिस्प्ले और 6.2 इंच का कवर डिस्प्ले दिया गया है। फोटोग्राफी के लिए स्मार्टफोन में 48MP + 10MP + 10MP का कैमरा मिलता है। ये फोल्डेबल स्मार्टफोन 3 कलर ऑप्शन के साथ आता है।
गूगल पिक्सल 7A स्मार्टफोन और पिक्सल टैबलेट ग्लोबल मार्केट में लॉन्च
गूगल ने पिक्सल (Pixel) 7A स्मार्टफोन और पिक्सल टैबलेट ग्लोबल मार्केट में लॉन्च कर दिया है। दोनों ही डिवाइस की कीमत 499 डॉलर (करीब ₹40,879) रखी गई है। पिक्सल 7A भारत में 11 मई यानी आज भारत में लॉन्च होगा। पिक्सल 7A में Tensor G2 प्रोसेसर और 90Hz की रिफ्रेश रेट वाला 6.1 इंच का एमोलेड डिस्प्ले दिया गया है। फोटोग्राफी के लिए स्मार्टफोन में 64MP का प्रायमरी और 12MP अल्ट्रा-वाइड कैमरा मिलता है। स्मार्टफोन तीन कलर में अवेलेबल है।
कई AI टूल से लोडेड है पिक्सल टेबलेट
पिक्सल टेबलेट Tensor G2 प्रोसेसर+एंड्रॉयड+AI दिया गया है। इसमें 2560x1600 रेजोल्यूशन वाली 11 इंच की फुल HD+ डिस्प्ले दी गई है। टेबलेट दो वैरिएंट लॉन्च किया 8GB की रैम के साथ 128GB और 256G इंटरनल स्टोरेज का ऑपशन मिलेगा। टेबलेट से 12 घंटे तक वीडियो स्ट्रीमिंग कर सकते हैं। इसमें 8MP का फ्रंट कैमरा दिया गया है। सिक्योरिटी के लिए इसके पावर स्विच पर फिंगरप्रिट सेंसर मिलता है। पिक्सल टैबलेट में कई AI टूल्स दिए गए हैं। इसमें वॉयस रिकॉग्निशन का भी फीचर है जो टाइपिंग से 3 times फास्टर है। टेबलेट 3 कलर में अवेलेबल है।
गूगल शीट में मिलेगा AI सपोर्ट
अब गूगल शीट में prompt डालकर AI की मदद से शीट तैयार कर सकेंगे। आपको अगर एक ऐसी शीट चाहिए, जिसमें एम्पलाइज की सारी डिटेल हो तो इसके लिए आप शीट के सर्च बॉक्स में prompt दे देगें तो शीट तैयार हो जाएगी।
गूगल वर्कस्पेस होगा अपग्रेड
गूगल वर्कस्पेस को कंपनी AI की सपोर्ट के साथ अपग्रेड करेगी। इसके अलावा कंपनी ने गूगल लैब को भी शोकेस किया है।
हिंदी में काम करेगा गूगल 'बार्ड' 
गूगल ने AI बेस्ड चैटबॉट 'बार्ड' में नए टूल्स का सपोर्ट देने का ऐलान किया है। बार्ड यूजर्स की सिक्योरिटी और प्राइवेसी का ख्याल रखेगा। साथ ही 'बार्ड' में विजुअल सपोर्ट भी मिलेगा। 'बार्ड' चैटबॉट हिंदी, बांग्ला और फारसी सहित 40 लैंग्वेज में काम करेगा।
इसके अलावा गूगल बार्ड्स के कॉम्बिनेशन के लिए Gmail और Docx के लिए दो और कार्य शुरू कर रहा है, जिससे बार्ड की फीडबैक ट्रांसफर करना आसान हो गया है।
गूगल ने पेश किया PaLM 2 
PaLM 2 लार्ज लैंग्वेज मॉडल पेश किया गया। यह आर्टिफिशियल इंटेलिजेंस (AI) बेस्ड नया लैंग्वेज मॉडल 100 लैंग्वेज को सपोर्ट करेगा। इसका अलग-अलग सेक्टर में यूज किया जाएगा।
रीयल-टाइम मौसम अपडेट
अब जल्द ही गूगल मैप पर रीयल-टाइम मौसम का अपडेट मिलेगा।
गूगल मैप और फोटोज में AI सपोर्ट
CEO सुंदर पिचाई ने बताया कि गूगल मैप और गूगल फोटोज में आर्टिफिशियल इंटेलिजेंस का इस्तेमाल किया जा सकेगा। इस साल के अंत में गूगल फोटोज में AI पावर्ड एडिटिंग टूल्स मिलेंगे। इन टूल्स की मदद से फोटो एडिट आसान हो जाएगा। इसमें Magic Eraser टूल लॉन्च दिया जाएगा। ये टूल AI की मदद से बैकग्राउंड को इफेक्ट किए बिना किसी भी ऑब्जेक्ट को Eraser कर देगा।
इसके साथ ही गूगल फोटोज में Magic Editor टूल मिलेगा, जो फोटो में ऑबजेक्ट को मूव करने (री-पोजिशनिंग) पर ब्लैंक एरिया को रीक्रीएट करेगा। नीचे दिए गए इमेज में देख सकते हैं।
गूगल 2008 से हर साल इस इवेंट को आयोजित कर रहा है। इसके जरिए कंपनी कई नए गेजेट्स के साथ नई टेक्नोलॉजी लोगों के बीच रखती है।
​​​​​​